
OKÉ TAKE AWAY 


746-3571 


A.T.A. ta Rindi Honor na Michael Kuiperi 
UN LIDER Y VISIONARIO DEN 
INDUSTRIA DI TURISMO DI 
ARUBA 


Un logro grandi pa empleadonan di HOH 
CAO HORACIO ODUBER 
HOSPITAL 2023 – 2025 
TA UN REALIDAD! 


DEPARTAMENTO DI PROGRESO LABORAL TA TUMA 
UN BUNITA INICIATIVA CU E PROYECTO PILOTO 


DELEGACION HOBEN DI ARUBA A 
BISHITA COMISION EUROPEO DEN 
CUADRO DI E INICIATIVA OVERSEAS 
COUNTRIES AND TERRITORIES YOUTH 
NETWORK (OCT-YN) 


Parlamentario Shailiny 


Tromp-Lee (MEP): 
GERLIEN CROES Y 
MERVIN WYATT-RAS 
CORECTAMENTE 
ATENDI DURANTE 
PA NAN 
COMPORTACION NA 
REUNIONRIPARTIET 

Den cuadro di e Comision 
Europeo 
su 
iniciativa 
‘Overseas 
Countries 
and 
Territories 
Youth 
Network’ (OCT-YN), tres 
representante 
hoben 
di 
Aruba a bishita Brussel pa 
explora e funcionamento 
di institucionnan Europeo. 
Esaki ta forma parti di e 
hoben nan mandato di 1 aña 
unda nan lo atende algun 
webinars pa profundisa 
nan 
conocemento 
y 
competencia 
tocante 
e 
Union 
Europeo 
(EU). 
Ademas, lo facilita varios 
sesion di dialogo hunto 
cu 
lidernan 
politico 
principal di EU y brinda 
e oportunidad pa sera 
conoci cu hobennan di 
OCTs cu ideanan similar. 


E 
islanan 
den 
Reino 
Hulandes 
tin 
e 
status 
di 
Overseas 
Countries 
and 
Territories 
(OCT), 
conoci 
como 
‘pais 
y 
teritorionan 
ultramar’ 
na Papiamento. E status 
aki ta conta pa e Aruba, 
Corsou, Sint Maarten y 
e islanan BES (Boneiro, 
Sint 
Eustatius, 
Saba). 
Pa cu esaki e Comision 
Europeo 
a 
selecta 
un 
cantidad di representante 
pa cada OCT. Un total di 
25 hoben ta forma parti 
di e OCT Youth Network, 
biniendo di OCTs asocia 


cu tres diferente estado 
miembro di e EU. Aruba 
su representantenan pa 
2023-2024 
ta: 
Delaiah 
Tromp, Aïsha Romero y 
Mauriëlle Tromp. 


Durante e siman di 9-13 
di october, e delegacion a 
bishita y asisti diferente 
reunionnan. E grupo a haya 
e oportunidad di reuni 
cu 
Comisario 
Europeo 
Jutta Urpilainen, kende ta 
encarga di e Directorate- 
General for International 
Partnerships 
(DG 
INTPA). 
Adicionalmente 
a sera conoci cu e DG 
INTPA Youth Unit y sra. 
Ann Philipps kende ta 
Presidente di e Comision 
Ehecutivo di e Overseas 
Countries and Territories 
Association (OCTA). 


E delegacion a atende un 
sesion informativo na e 
Comision Europeo, unda a 
ricibi informacion tocante 
e rol di e Comision Europeo 
den e Union Europeo. E 
grupo a atende sesionnan 
interactivo unda a informa 
di e posibilidadnan cu 
hobennan na Aruba por 
solicita p’e dentro e cuadro 
di educacion y formacion. 
Esakinan ta entre otro: 
DiscoverEU, 
Erasmus, 
European Solidarity Corps, 
y e Blue Book Traineeship. 


Adicionalmente 
a 
haya 
informacion 
tocante 
e 
fondonan cu Aruba ta 
bin na remarke p’e den 
cuadro di e iniciativanan 
di Union Europeo, por 
ehempel 
e 
programa 
‘BESTLIFE2030’. 


E bishita pa Brussel tabata 
uno fructifero. Durante 
e proximo aña, Aruba su 
representantenan lo sigui 
comparti 
informacion/ 
oportunidadnan 
cu 
e 
Union Europeo ta brinda 
pa e paisnan y teritorionan 
ultramar. 


Pa 
mas 
informacion 
tocante 
e 
Overseas 
Countries and Territories 
Youth 
Network 
(OCT- 
YN), bishita e website di 
e Comision Europeo na 
Overseas Countries and 
Territories Youth Network 
(europa.eu) y e pagina 
di Instagram di OCT-YN 
Aruba na @aruba.octyn. 


Sera conoci cu tur 25 
miembro di e OCT Youth 
Network: Members of the 
Overseas Countries and 
Territories Youth Network 
(europa.eu). 


MENU 4 NOVEMBER 


- Cabrito stoba 
-Galiña stoba 
-Bami goreng cu chicken sate 
-fillet di grouper breaded 
-porkchop 
chicken breast 
-Balchi pisca 
-Steak di weya 
Minibox pa solamente 10 
florin 
-Bami goreng 
-Balchi pisca 


Diadomingo 5 november!! 
NOS tin Nos plato navideño 
-Aroz geel, galiña- Ham di 
pasco- Salada di batata 


746-3571 


Delegacion Hoben Di aruba a bisHita comision europeo 
Den cuaDro Di e iniciativa overseas countries anD 
territories YoutH network (oct-Yn) 

Cu hopi orguyo, A.T.A. a 
forma parti di e ceremonia 
pa reconoce y rindi honor 
na 
Michael 
Kuiperi, 
un pilar/baluarte di e 
industria di turismo di 


Aruba. Den presencia di 
su famia y amistadnan, 
Prome Minister di Aruba, 
Minister 
di 
Turismo 
y 
demas 
invitadonan 
special, Ronella Croes a 


hiba palabra den nomber 
di A.T.A. pa celebra e 
legado 
y 
logronan 
di 
Michael Kuiperi. 


Michael Kuiperi a fungi 
como director di Aruba 
Tourism Bureau for di aña 
1958 te cu aña 1971, y tabata 
tin un rol prominente den 
formacion y desaroyo di 
e industria di turismo di 
Aruba. 


E trayectoria di Michael 
Kuiperi 
como 
lider 
di 
Aruba Tourism Bureau a 
cuminsa na un momento 
critico ora e economia di 
Aruba tabata depende di 
e refineria. E liderazgo y 
vision di Michael Kuiperi a 
conduci na establecimento 
di Oficina di Turismo di 
Aruba, cu a precede e 
Aruba Tourism Authority 
cu nos conoce awe. Un 
lider cu a inspira tur otro 
director cu a bin despues 
di su persona, esta Sr. Beti 
Arends, Sr. Rory Arends, 
Sr. Remigio Wever, Sr. 
Jan van Nes, Sra. Myrna 
Jansen, y Sra. Ronella 
Croes cu desde 2011 ta 
fungi como CEO di Aruba 


Tourism Authority. 


Durante tur e añanan, 
Michael Kuiperi a traha 
duro pa promove Aruba 
como 
un 
destinacion 
turistico den tur tempo, 
incluyendo den cara di 
desafio 
y 
tempestad. 
Apesar di hopi retonan, 
Michael Kuiperi semper a 
sa di defende e autonomia 
di Aruba y a traha riba 
un maneho di aviacion 
importante bou di e Status 
Aparte. Den su rol, ela 
tuma pasonan importante 
/ significante cu a yuda 
diversifica e mercadonan 
di turismo y e a mira e 
potencial pa e isla bira e 
centro cultural di Caribe. 


Michael Kuiperi su modelo 
di exito pa cu desaroyo di 
turismo tabata basa riba 
cuater pilar: materianan/ 
recursonan 
primario, 
facilidadnan, 
transporte 
y esfuerzonan constante 
di promocion y mercadeo. 
Ademas, e ta fiel creyente cu 
e hende, particularmente e 
cordialidad y sinceridad 
di e Arubiano tabata e 
fundeshi 
pa 
desaroyo 


positivo 
den 
sector 
di 
turismo di Aruba. E vision 
aki ta sigui resona tanto 
cu A.T.A. como tambe cu 
bishitantenan te dia di awe, 
mirando cu amabilidad y 
autenticidad a bira e marca 
di Aruba. 


No por keda sin menciona 
cu bou di Michael Kuiperi 
su guia, e a sa di recluta 
figuranan importante cu 
tambe a bira pilaranan den 
e sector di turismo, asina 
poniendo e fundeshi pa 
crecemento di e sector di 
turismo di Aruba. 


A.T.A. 
a 
expresa 
gratitud 
profundo 
na 
Michael 
Kuiperi 
pa 
su 
contribucionnan 
excepcional na e sector 
di turismo di Aruba. Su 
liderazgo, su vision, y su 
pasion pa e industria di 
turismo di Aruba ta laga 
un marca riba nos isla su 
hospitalidad y e desaroyo 
economico di Aruba. Na 
aña 2024, A.T.A. lo honra 
Michael 
Kuiperi, 
Rory 
Arends, y otro baluartenan 
riba Plaza Turismo. 


GaraGe Sale 
5 November 2023 
10 am - 2 pm 
Rooi Bosal 72 A 
Sta Cruz. 


A.T.A. ta Rindi Honor na Michael Kuiperi 
Un lider y viSionario den indUStria 
di tUriSmo di arUba 

Awe, 3 di november 2023, 
Hunta di Directiva hunto 
cu e team di negociacion 
di HOH y ABV ta hopi 
orguyoso di por anuncia 
cu pa prome biaha desde 
2018 e partidonan a yega 
na un acuerdo riba un cao. 
E cao tin un duracion di 
3 aña y ta di 1 di januari 
2023 te cu 31 di december 
2025. 


Riba 2 di november 2022 
team di negociacion di cao 
di HOH hunto cu ABV a 
start cu e negociacionnan 
di cao. Na momento cu a 
start cu e negociacionnan 
ainda e reduccion den 
cuido tabata na vigor cual 
tabatin influencia riba e 
negociacionnan. Team di 
negociacion, cu ta consisti 
di representanten di ABV 
y tambe di HOH a firma 
riba 19 di april 2023 un 
acuerdo di negociacion 
unda 
a 
establece 
un 
acuerdo provisional riba 
e condicionnan di trabou 
financiero. 
Esaki 
den 
espera di e acuerdo entre e 
partidonan riba e revision 
y actualisacion di e texto 
di cao pa cu e cambionan 
den e codigo civil y tambe 
un posibel uniformidad 
den 
e 
condicionnan 
di trabou despues di e 
fusion 
entre 
Stichting 
Ziekenverpleging 
Aruba 
(SZA), Fundacion Servicio 


Laboratorio Medico Aruba 
(FSLMA) 
y 
Stichting 
Bloedbank Aruba (SBA). 
Na mei 2023 a stop cu 
e reduccion den cuido 
cual a duna oportunidad 
pa asina termina cu e 
negociacionnan. 


Hunta di Directiva hunto 
cu e team di negociacion di 
cao di HOH y ABV a dicidi 
di otorga un signing bonus 
pa tur empleado di HOH. 
E motibo tras di signing 
bonus aki ta cu despues di 
5 aña a logra sera un CAO 
cu tin un duracion di 3 
aña cu ta un logro grandi 
desde 2018. 


E 
puntonan 
di 
mas 
importante cu a negocia 
ta ahustacion di inflacion 
riba e salarionan cual lo 
subi cada aña calendario 
durante e duracion di e 
cao aki. Tambe e pago 
di e periodiek anual y 
loyaliteitsbonus 
a 
ser 
reanuda na aña 2023 bou 
di e condicion cu desde 
2023 e pago aki lo sosode 
un biaha pa aña na luna 
di juli. Tambe e pago di e 
gratificacion di fin di aña 
ta wordo reanuda na 2023. 


Pa por rebaha/ pone un 
fin na loke ta ausencia 
door di enfermedad (AO) 
ta introduci na aña 2023 
un recompensa den forma 


monetario cada kwartaal 
desde 1 di januari 2023. 


Tambe e partidonan a 
traha riba ahustacionnan 
den e texto di cao y e 
actualisacion di e texto pa 
cu cambio den e codigo 
civil. Pa splica mas tocante 
e cambionan aki lo bay tin 
sesionnan di informacion 


pa asina tur empleado 
cera conoci cu contenido 
di e cao nobo aki. 


Un bes mas di parti di 
Hunta di Directiva danki 
na e team di negociacion 
di HOH y ABV pa tur nan 
esfuerso y HOH completo 
pabien cu e logro grandi 
aki! 


Un logro grandi pa empleadonan di HOH 
CAO HOrACiO Oduber HOspitAl 
2023 – 2025 tA un reAlidAd! 

Den 
MFA 
Paradera 
mi tawatin e honor di 
presenta e Expo 2023 di e 
alumnonan di e scol di arte 
Wallpaintings Aruba. Un 
total di 29 alumno a ricibi 
for di nan maestro Sandra 
van der Linde un medaya 
di aprecio compaña pa 
un regalo di varios cas 


comercial di Aruba. 


E expo presenta tawatin 
pinturanan 
bunita 
cu 
varios 
tema 
manera 
Naturalesa, 
Mundo 
di 
mucha, Fantasia y mas. 
Tawata hopi bunita mira 
e sosten brinda na tur 
alumno pa nan amigo – y 


famianan 
presente. 
Un 
danki y pabien grandi mi 
ta manda, cu e articulo aki, 
na cada alumno y maestro 
Sandra y famia cu e anochi 
bunita y exitoso aki. Danki 
tambe na presencia di 
Prensa Arubano. 


Addonsito Croes A presentA Children 
& Youth Art expo di WAllpAintings 

Diahuebs atardi Minister 
di Turismo y Salud Publico, 
sr. 
Dangui 
Oduber, 
a 
atende un evento bunita 
cu a wordo organisa door 
di famia y amistadnan 
pa duna homenahe na sr. 
Michael Kuiperi. Un anochi 
di dobel celebracion, unda 
a celebra e trayectorio 
remarcabel di sr. Kuiperi 
den e industria di turismo, 
y alaves a celebra sr. 
Kuiperi su cumpleaños. 


Sr. Michael Kuiperi ta 
un di e pioneronan den 
turismo na Aruba dentro 
e historia y desaroyo di 
nos pais. Sr. Kuiperi tin 
hopi experencia y amor pa 
turismo, musica, cultura, 
historia y sin falta afor pa 
su pais Aruba. 


Sr. 
Michael 
Kuiperi 
tawata e prome director 
di e oficina di Turismo 
di Aruba. E la laga un 
marca impresionante den 
e industria di turismo 
pero tambe den aviacion, 
cultura y hopi proyectonan 
creativo pa e isla. 


E biahe di sr. Kuiperi 
ta 
uno 
largo 
pero 
impresionante y cu hopi 
logronan. Un di e logronan 
mas notable di Sr. Kuiperi 
tabata su compromiso pa 
pone Aruba riba mapa 
mundial. E la compronde 
e importancia di presenta 
cultura y talento di Aruba 
na audiencia internacional. 
E tabata e prome pa invita 
artistanan 
sobresaliente 
di Aruba, manera Padu 


Lampe, Etty Toppenberg 
y hopi mas pa representa 
Aruba 
na 
Ferianan 
Internacional di Turismo. 


Ademas, Sr, Kuiperi a habri 
caminda pa aerolinea for di 
merca pa establece rutanan 
directo pa Aruba, asina 
mehorando e accesibilidad 
pa mas turista por bishita 
Aruba. Pero su vision a 
yega mas leu cu solamente 
promocion 
di 
Aruba, 
sr. Kuiperi a reconoce e 
conexion 
intimo 
entre 
turismo 
y 
cultura, 
su 
vision tabata pa e desaroyo 
di turismo mester bin 
hunto 
cu 
desaroyo 
di 
cultura y conservacion di 
nos naturalesa. 


Sr. 
Kuiperi 
su 
pasion, 
resilencia, 
spiritu 
inovativo a haci un impacto 
signficante y pa esaki 
Aruba ta berdaderamente 
agradecido. 


Minister di Turismo y 
Salud Publico, sr. Dangui 
Oduber, tin su profundo 
aprecio na tur e logronan 
di sr. Kuiperi y su trabou 
duro den e industria di 
urismo. Sr. Kuiperi su 
vision y dedicacion no a 
solamente pone Aruba riba 
mapa mundial, sino tambe 
a transforma Aruba den un 
pais unda soñonan ta bira 
realidad pa e bishitante 
y nos habitante nan. E 
mandatario ta agradecido 
pa e aña nan di servicio, 
pa e contribucion y exito di 
nos pais Aruba. 
“Masha 
Danki 
Michael 
Kuiperi! Sr. Kuiperi su 
legado lo briya pa semper 
den curason di Aruba.” – 
sr. Dangui Oduber 


Minister Dangui Oduber 


HOMENAHE NA SR. KUIPERI PA SU 
DEDICACION NA TURISMO! 

Departamento di labor 
(DPL) 
tin 
como 
meta 
principal, 
pa 
aloca 
e 
comunidad local riba e 
mercado laboral. Haciendo 
esaki pa añas, DPL a tuma 
nota cu tin un necesidad 
na informacion y guia, pa 


con mester prepara pa subi 
e mercado laboral na aña 
2023. Pa e motibo aki, DPL 
a uni cu Departamento di 
Asuntonan Social y Centro 
di Hoben y Famia, pa bin 
cu un proyecto na unda 
lo bay duna training, pa 


yuda esnan cu mester y ta 
desea un trabou. 


Señor Richenel Stamper 
di DPL, a indica cu nan rol 
den e proyecto aki, ta riba 
e aspecto di e persona su 
derecho y obligacionnan 
como un buscado di trabou 
y tambe e preparacion 
necesario pa por pasa door 
di un entrevista laboral cu 
exito. Manera ta conoci, 
un entrevista laboral ta 
pisa masha hopi mes pa 
haya un trabou. Esaki a 
bira un drempel pa hopi 
hende, mirando cu nan 
no sa kico lo spera nan 
durante e entrevista, ni 
tampoco kico nan mester 
tin den nan man pa haya 


un trabou. E proyecto aki, 
como un "pilot proyect", 
a cuminsa cu e grupo di 
hende muhe. Pa esnan 
interesa, 
por 
cuminsa 
registra pa participa na 
e 
proximo 
workshop. 
Na final di e training, lo 
otorga un certificado di 
participacion. 


Minister di Labor Glenbert 
Croes ta encurasha tur 
esnan cu ta desea di 
progresa, 
pa 
aplica 
y 
participa na e sesionnan 
aki, pa asina por ta bon 
prepara pa un entrevista 
di trabou exitoso. 


Minister Glenbert Croes 


DEPARTAMENTO DI PROGRESO LABORAL TA TUMA 
UN BUNITA INICIATIVA CU E PROYECTO PILOTO 


Biblioteca ta invita tur mucha bishita biblioteca 
otro siman pa algun actividad special. Pa Festival 
di Buki pa Mucha tin actividad atardi di dialuna 
pa diahuebs. Tur atardi tin actividad pa mucha 
na biblioteca na Playa y San Nicolas. Esaki ta di 
3or pa 4or y entrada ta gratis. Lo tin contamento 
di storia y presentacion di autor di buki pa 
mucha y tambe ilustrador. Esaki ta un bunita 
oportunidad pa cera conoci cu buki, biblioteca 
y autor. Por trece bisiña, ruman, amigo y mas 


mucha. 
ACTIVIDAD 3or: 
SAN NICOLAS 
Dialuna 6/11 
Emerita 
Emerencia/ 
Misha Spanner 
Diamar 7/11 
Esmeralda Tromp-Jacobs 
Diaranson. 8/11 
Tio Ali / Crisen Schorea 
Diahuebs 9/11 
Ruthy Vrieswijk 


ORANJESTAD 


Dialuna 6/11 
Tio Ali / Crisen Schorea 
Diamar 7/11 
Misha Spanner 
Diaranson. 8/11 
Sheila Werleman 
Diahuebs 9/11 
Emerita Emerencia 


Biblioteca ta invita tur mucha tambe pa e 
apertura di su Festival di Buki pa Mucha. Esaki 
ta tuma lugar mañan, diasabra dia 4 di november 
di 5or pa 8or na Cas di cultura. 


na biblioteca 
ACTIVIDAD PA TUR MUChA 

Recientemente, Prome Minister 
Evelyn 
Wever-Croes 
a 
biaha 
pa Hulanda pa atende varios 
reunionnan, di cual un importante 
ta e reunion cu Buitenlandse Zaken. 
Mirando cu Aruba tin un director 
nobo na Directie Buitenlandse 
Betrekking (DBB), cu ta sra. 
Jocelyne Croes, ta importante pa 
yega na cierto acuerdonan, entre 
e dos instancianan aki. Prome 
Minister a indica cu e reunionan 
cu Buitenlandse Zaken a bay hopi 
bon, na unda a yega na acuerdo 
con pa fortifica DBB pa asina 
Aruba tambe por yuda y duna di 
su parti den Reino. 


Prome Minister a expresa di por 
a nota cu Buitenlandse Zaken 
na Hulanda tin un respet grandi 
pa Aruba, y pa e maneho cu e 
Gobierno aki ta hibando. Nan 
ta desea di sigui traha cu pais 
Aruba, y kier pa nos yudanan cu 
otro paisnan den region. Un otro 
bon noticia ta, cu nan lo bay yuda 
Aruba cu e atraso cu tin den cierto 
tratadonan cu ta hopi urgente. Un 
di e tratadonan ta esun di Istanbul, 
cu ta un tratado na unda paisnan 
a palabra, y bay di acuerdo, pa 
bin cu mas medida pa asina frena 
y evita abuso di hende muhe. 
Violencia domestico, specialmente 
contra e ser femenino. Esaki ta 


un tratado cu Aruba kier rectifica 
y implementa lo mas pronto 
posibel, y awor tin e compromiso 
cu nan lo bay yuda cu esaki. E otro 
tratado cu nan lo bay yuda cune, 
ta e "kinderontvoeringsverdrag" 
cu ta e tratado riba secuestro 
di muchanan. Sigur un tratado 
sumamente importante pa pais 
Aruba. 


Otro topico cu tabata riba agenda 
na momento cu a toca temanan 
di region, ta Venezuela. Premier 
Wever-Croes a indica cu por 
nota cu despues cu tabata tin 
e acuerdo di Barbados, Merca 
a cuminsa lanta algun sancion 
pa 6 luna, si Venezuela tene su 
mes 
na 
palabracionnan, 
cual 
lamentablemente no ta e caso. Pa 
loke ta pais Aruba, nos mester ta 
cauteloso, pa asina evita di bay 
depende un biaha mas, riba un 
pais cu cualkier momento por dal 
frontera sera. Gobierno di Aruba 
ta trahando riba e trayecto pa 
habri frontera bek, na un forma 
serio, responsabel y cu ta safe pa 
tur hende. 


"Finalmente mi mester bisa di 
ta sumamente satisfecho cu e 
cooperacion cu Aruba tin cu 
Buitenlandse Zaken. Pami e tabata 
un honor di a wordo invita pa 


habri nan conferencia "Shaping 
the Feminist Foreign Policy", cu ta 
e maneho di relacion exterior cu 
paisnan cu no ta respeta derecho 
di hende muhe, cu un discurso. Aki 
tambe Aruba y Buitenlandse Zaken 


a yega na bon palabracionnan con 
pa sigiu traha hunto pa atende cu 
temanan di Relacion Exterior. Un 
conferencia hopi positivo" Prome 
Minister a expresa. 


Prome Minister Evelyn Wever-Croes: 


Reunion cu Buitenlandse Zaken na Hulanda tabata positivo 
A YEGA NA PALABRACIONNAN CON PA SIGUI TRAHA 
HUNTO RIBA E TEMA DI RELACION EXTERIOR 

Durante un conferencia 
di prensa, Parlamentario 
Shailiny 
Tromp-Lee 
a 
elabora riba e echo cu e ta 
hopi decepciona con dos 
miembro di oposicion a 
actua durante e reunion 
Tripartiet cu a tuma lugar 
na Sint Maarten siman 
pasa. 


Tromp-Lee ta indica cu na 
momento cu a bay trata e 
topico di reforma fiscal cu 
ta tumando lugar conforme 
landspakket, dos colega 
di oposicion esta Gerlien 
Croes y Mervin Wyatt- 
Ras a sinti e necesidad pa 
ataca Gobierno di Aruba 
y 
haci 
nan 
politikeria 
barata na e mesa ekiboca. 
Corectamente 
colega 
Marlin di Sint Maarten 
cu tabata dirigi e reunion 
a pidi pa Aruba atende 
asuntonan interno na cas 
y pa Aruba bin cu un solo 
postura 
na 
reunionnan 
Tripartiet. 


Ta un lastima cu cada 
biaha oposicion no tin e 
postura y madurez pa bisti 
e petchi di Aruba pero ta 
scoge pa sigui cu e retorica 
di hunga oposicion sin mas 
cu nan poltica barata y cu 
argumentonan infunda. 


Segun “informacion” cu 
kier a comparti Gobierno 
no tin un plan fiscal 
concreto y ta haci pa haci 
y aplica medidanan riba 
pueblo. Algo cu sigur no ta 
e caso mirando e seriedad 
cu Gabinete Wever-Croes a 
bin ta atendiendo cu e parti 
di reforma fiscal di nos 
pais. Ta bon pa politiconan 
nobo no solamente bisa 
cu nan kier bay hiba 
un 
politica 
nobo 
pero 
berdaderamente haci esaki 
tambe. Na mes momento ta 
consehabel pa politiconan 
experencia stop di critica 
pa critica incorectamnete. 
Ta desde 2018 Gobierno 
a cuminsa cu e trayecto 
pa 
bin 
cu 
plannan 


concreto pa loke ta trata 
Reforma Fiscal, a forma 
un comision di experto, a 
sinta cu stakeholders y a 
traha riba un plan yama 
Reforma 
Fiscal 
cu 
lo 
mester a keda implementa 
den 4 fase. Lastimamente 
cu despues cu fase 1 a 
tuma lugar pandemia a 
bati na nos porta y esaki 
a tranca ehecucion di e 
Reforma Fiscal y cambia 
tur cos. Pero no obstante 
esaki Gobierno a ahusta 
direccion y a tuma e 
decisionnan 
necesario 
pa yega na un Plan di 
Impuesto 2023. Dus sigur 
no por papia cu no tin plan 
of cu ta haci pa haci. 


Tromp-Lee ta subraya cu 
mas bien lo ta bon pa nan 
indica e ora na ki otro 
manera nan lo atende cu 
reforma fiscal. Mas ainda, 
ta bon pa nan indica con 
nan ta bay atende cu e 
gastonan halto di interes 
cu ta e resultado di e mal 


maneho di nan partido 
AVP. E partido cu nan a 
sostene ora nan a crea e 
debenan sin indica con 
nos mester paga esaki y 
tur interes mara na dje. 
Realidad di bida ta cu 
semper MEP mester bin 
drecha of busca solucion 
pa motibo di mal maneho 
di AVP y nan falta di corahe 
pa 
tuma 
decisionnan 
porta impopular pero si 
necesario pa nos pais. 


Ta 
un 
berguensa 
cu 
mientras cu mediante e 
reunionnan 
Tripartiet 
ta 
boga 
pa 
union 
y 
determinacion 
di 
e 
Parlamentonan di e 3 
islanan, 
oposicion 
di 
Aruba no por demostra 
madurez y para y lucha 
pa loke ta husto y corecto 
pa nos pais, nos yiu y 
nan yiunan. Pasobra otro 
realidad ta cu Aruba ta 
cumpli cu tur norma, cu 
landspakket y sigur nos por 
mira un mehoracion den 


proceso 
presupuestario 
di nos pais. Alabes nos 
pais 
ta 
recuperando 
economicamente na un 
manera hopi acelera y ta 
bayendo bon, desempleo 
a baha te cu 4.4% y asina 
nos por sigui menciona y 
toch Hulanda ta trata nos 
diferente y inhusto. Pero 
den nan afan pa ataca 
Gobierno y nos Minister 
Presidente ta perde nos 
pais y nos hendenan for 
di bista. Un berdadero 
lastima. 
Pueblo 
mester 
condena tipo di actitud y 
actuacion asina. 


Parlamentario Shailiny Tromp-Lee (MEP): 


Gerlien Croes y Mervin Wyatt-ras CoreCtaMente atendi 
durante pa nan CoMportaCion na reunion tripartiet 


ORANJESTAD, Aruba – 4 di 
november, 2023: Diaranson 
ultimo Lotto 5 no a conoce 
ningun ganado cu ta pone 
e jackpot sigui crece y pa 
awe diasabra e suma bira 1 
miyon 550 mil florin! Lotto 
5 ta costa solamente 4 florin 
pa ticket y bo por combina 
bo 5 numbernan for di 01 
te cu 35, si bo no sa cua 
numbernan pa kies, bo ta 
puntra bo rebendedor pa un 
loco y asina bo ta den wega 
pa bira e siguiente miyonario 
y gana e jackpot di 1 miyon 


550 mil florin cu Lotto 5. 


Corda busca bo Lotto 5 
trempan, pa asina bo no keda 
afo di e sorteo miyonario di 
awe nochi cu Lotto. Tambe 
Lotto ta ofrecebo e opcion 
pa por cumpra bo weganan 
di Lotto Online, kiermen 
si bo no tin chens pa sali 
cumpra bo weganan preferi 
di Lotto, bo por cumpre for 
di bo smart phone, tablet of 
bo computer! 


Si ainda bo no tin un cuenta 


di 
Lotto 
Online, 
bishita 
www.lottoaruba.com, traha 
bo cuenta di hungado y asina 
cu bo wordo aproba, bo por 
cuminsa hunga Lotto online 
tambe! 


Sorteo di Lotto 5 ta hunga 
awe diasabra pa 7.45PM y 
por cumpra bo ticket na bo 
rebendedor faborito te cu 
7.30PM. 


Lotto, E Loteria di Aruba 
tin diferente wega, Catochi, 
Big 4, 1-OFF, Zodiac, Wega 


di Number di Korsou di 
Lotto, Lucky 3, Multi-X, 
Lotto di Dia, Lotto 5, Mini 


Mega y cu su Mega Plus 
y e diferente weganan di 
Raspa y Gana y Instacash. 
Tambe lo por hunga Lotto 
Online 
door 
di 
bishita: 
www.lottoaruba.com pa por 
registra. Cumprando Lotto 
bo ta contribui na deporte 
riba nos isla. E meta ta pa 
organisa 
loteria, 
cambia 
bida di su hungadonan y na 
mes momento inverti den 
deporte local pa medio di 
donacionnan na e comision 
di subsidio. 


aWe abo por ta e siGuiente Miyonario di aruba Cu lotto 
5 sorteo ta aWe noChi 

“Senjor ta mi wardador, mi’n tin falta di nada; 
den cunucu di yerba berde E ta pone mi sosega. 
E ta hiba mi na awa trankil, pa mi boble hanja forsa”. 
Salmo 23: 1-3 


Cu imenso tristesa na nos curason, pero conforme cu 
Dios su boluntad nos ta anuncia fayecimento di tata, opa: 


Sr. Florito Albertsz 
Mihor conoci como “Foyito” 
*14-03-1943 - †26-10-2023 


Na nomber di su: 
Yiu: 
Raizen Albertsz y Jessica Werleman-Albertsz 
Nietonan: 
Jayren y Jayreli Albertsz 
Rumanan: 
†Severino (Pooi) y †Hipolita Albertsz y famia 
†Rubia y †Jo Kock 
†Veronico (Yonko) Albertsz y famia 
Hector y Antonia Albertsz y famia 
†Mercelino (Etty) y Marie Albertsz y famia 
†Jacintha (Ella) y †Oscar Milá y famia 
†Siek y Grace Albertsz y famia 
Violeta (Leta) y Humphrey Hewitt y famia 
Ex-casa y mama di su yiu: 
Gloria Rustveld y famia 
Sobrino y sobrinanan, primo y primanan, comer y comper, amigo 
y amiganan, amigonan di voetbal y domino, ex coleganan di Aruba 
Ports Authority (APA). 
Famia: 
Willems, Albertsz, Werleman, Rosel, Roja, Peña, Vro- 
lijk, Kock, Hewitt, Kelly, Thiel, Caster, Milá, Rustveld, Henriquez, 
Lampe, Maduro, Damian, Arendsz. 


Ta invita pa asisti na e acto di entiero cual lo tuma 
lugar Diasabra 4 November 2023 for di 2’or pa 4’or na misa 
Inmaculada Concepcion na Santa Cruz, después lo sali pa 
santana de Vries na Santa Cruz. 


Adres pa condolencia lo tuma lugar na 
Olive Tree Funeral na Piedra Plat, diabierna 3 di november 
for di 6’or pa 8’or di anochi. 


Nos disculpa si nos por a lubida un of algún persona 
den nos momento di tristeza. 


Despues di despedida nos no ta ricibi bishita di 
condolencia na cas. 


Un dia fructifero carga 
cu e bendicion di Dios 


”Cu kico lo mi compara e reino di Dios?” Lucas 
13,18 
eino ta ofrece na tur hende. Tin hendenan cu no 
por yega hañe y esaki 
ta culpa Den e caso aki, ta mas facil wak e fruta 
bon cu ta nace di bo 
obra. Mayoria di hende ta busca modo, hopi es- 
fuerso pa stima, sirbi 
otro den cosnan chikito y ta faya di wak e abun- 
dancia di bon fruta cu 
ta nace di su esfuerso. Ora cu esey sucede, tin di 
nan ta descurasha y 
perde animo. Comparti nos fe, sirbi otro cu amor 
sin stop. 
Scucha, dedica tempo, resa, entrega nos tempo pa 
e enfermonan, prizoneronan, pober y esunnan den 
necesidad. 
E cosnan aki ta alegra nos bida. Un 
bida abundante, unda Dios ta obra. 
E reino di Dios ta biba den mi. 
Kico mi por haci pa contribui pa e reino di Dios? 


Oracion: Señor, tur dia mi mester di Bo forsa pa 
biba. Uza mi Señor, pa planta Bo simia di fe y cari- 
dad tur dia den mi bida. 
Amen. 

Ta spera cu e decision di 
casacion pa loke ta trata 
e topico di matrimonio di 
persona di mesun sexo re- 
fleha e norma y balornan 
di e Sociedad Arubiano 


ORANJESTAD, Aruba 2 
di November 2023: Ac- 
tualmente, 
Parlamento 
ta den proceso cu e ley di 
matrimonio pa person- 
anan di mesun sexo. Tin 
un ley di iniciativa cu a 
wordo entrega na Parla- 
mento y na mesun mo- 
mento e topico aki ta den 
casacion, esta si person- 
anan di mesun sexo mes- 
ter haya e mesun derecho 
pa por casa. E veredicto di 
e casacion lo sali den luna 
di november. Ta spera cu 
e veredicto aki ta refleha 
riba e norma y balornan 
di nos sociedad, paso nos 
tin cu keda firme para cu 


e famia ta e curason di un 
pais. 


Nos ta haya nos enseñan- 
sa di bida den nos seno 
familiar. Esey ta e prome 
lugar cu nos ta pertenece. 
Famia ta e fuente pa crea 
entre otro, nos identidad 
personal y relacional, cu 
ta keda proyecta den e so- 
ciedad. Ta importante pa 
nos mira e famia como e 
bienestar general. Si nos 
mira nos leynan na Aruba, 
nos tin di bisa cu sigur, e 
leynan aki ta proteha nos 
famianan. E famia ta e 
curason di nos sociedad y 
nos tin cu proteh’e. 


Parlamentario 
Guedez- 
Erasmus ta para fuerte 
riba e hecho cu tin inves- 
tigacionnan cu a wordo 
haci cu ora cu e famianan 
ta lanta stabiel cu e figura 


di un mama y tata den un 
bon ambiente na cas esey 
ta e miho pa e desaroyo 
pa e mucha. Si sa caba 
cu e mucha ta lanta miho 
asina, pakico ta desvia di 
e figuranan ey?, el a argu- 
menta. 


Guedez-Erasmus a sub- 
raya cu e ta stima tur per- 
sona manera nan ta, pero 
ta enfatisa cu e ta preocu- 
pa pa e implicacionnan cu 
e legalisacion di e matri- 
monio entre personanan 
di mes sexo por tin riba e 
educacion di nos yiunan, 
generacion nobo y nos 
pais. 


E debate riba e matrimo- 
nio entre personanan di 
mesun sexo ta sigui ariba 
mesa 
den 
Parlamento, 
unda cu tur Parlamen- 
tario tin e oportunidad 


pa expresa nan opinion- 
nan y argumentonan riba 
e asunto. Parlamentario 
Darlaine Guedez-Erasmus 
ta spera cu e discusionnan 
lo ta constructivo y cu por 


yega na un decision cu ta 
refleha e norma y balor- 
nan di e sociedad Aru- 
biano y cu sigur por mira 
riba e bienestar general na 
prome lugar. 


Diadomingo 5 di November 2023 
den Renaissance Convention Cen- 
ter The Chaz Modeling & Talent 
School lo presenta un Fabuloso 


show hopi varia celebrando nan 
di 25 anniversario. E show lo start 
pa 5:00 pm. E show lo conta cu ar- 
tistanan International for di New 
York, 
Republica 
Dominicana, 
Colombia y Curacao. Lo bai tin 
FASHION SHOW, BAILE, CAN- 
TO pa entretene tur esnan pre- 
sente. For di Republica Domini- 
cana Designer Neigy Alvarado lo 
trese su PINK COLLECTION den 
Playero y Cocktail dresses, For di 
Colombia Veronica Angrino cu su 
collection di Badpak y di Aruba 
nos Orgullo International Gigli- 
ola Arends cu su Collection titula: 
“Celebration”. 
Tambe nos Modelonan lo desfila 
propio designs den diferente topi- 
conan. For di NEW YORK nos tin 
Ester Lora un mucha di apenas 
9 anja cu tin un trajectoria gran- 
di caba den ramo di Modeling, 
Canto, Baile, Actuashon y Cer- 


tamennan di belleza. For di Cu- 
racao nos tin e Cantante hubenil 
hopi reconosi na Curacao, Jada 
van Dijk hunto cu The Explosion 
Dancers. Jada ta un Modelo, Can- 
tante y Bailarina pues un Hoben 
multi talentoso. The Explosion 
Dancers, e grupo di Baile hopi 
reconosi na Curacao lo tey cu 
un total di 32 bailarina p’asina 
presenta un tremendo baile pa 
henter e publiko presente, manera 
nan slogan ta bisa … MASTER!. 
Ademas di nos Talentonan Local 
Pitbull Singing Production cu lo 
estrena 5 produccion nobo nobo 
pa temporada di Pasco. Pitbull 
Singing Production cansualmente 
tambe ta celebra su 10 anniversa- 
rio. Un show hopi bunita prepara 
pa celebra e 25 anja di existencia 
di e school di moda y talento The 
Chaz Modeling & Talent School. 
Pre-benta lo ta Awg. 35,00 y na 


porta Awg. 50,00. 
Si ta desea tickets por DM 
5604567. No perde e expectaculo 
aki!!! 


“The Chaz Modeling & Talent School ta celebra 
su 25 anniversario cu THE GREATEST SHOW” 


Entrevista di Siman cu Parlamentario 
Guedez-Erasmus 

Despues 
cu 
schedule 
tawata programa pa 2 si- 
man break door di Selec- 
cion nan di Aruba, Fut- 
bol a sigui back unda S.V. 
Bubali a topa Dep. Nacio- 
nal den e Clasico di Noord 
diabierna ultimo 27 Oc- 
tober unda S.V. Bubali ta 
saca 3 punto importante 
for di e wega menciona. 
S.V. Bubali a sali den un 
uniform blauw pa promer 


biaha den historia di 80 
anja di S.V. Bubali ta Sali 
na Blauw Marine. Manera 
nos tur sa regla ta bisa tur 
team mester tin 2 uniform 
y S.V. Bubali twt Visitor pa 
e wega ey. Un wega basta 
duro y hopi strategia. Wega 
ta start cu Nacional cu un 
leve dominio pero segun 
wega a trascuri e la bira 
basta pareuw te cu Bubali 
a bai ariba 1-0. Cu un tre- 


mendo un dos na linia bin 
cu un centro lastra duro 
caminda 
Luis 
“Mane” 
Bravo ta drenta depusita 
e bala den goal. Bubali a 
keda hunga su futbol te 
cu Nacional a poco poco 
tawata busca su atake nan 
via linia y termina den un 
centro di ambos banda. 
Asina tambe un poco rato 
despues di basta precion 
wega ta bira 1-1. Bubali 


ta cai den un bruhacion y 
un rato despues e wega ta 
bira 2-1 pa Nacional. Net 
promer cu halftime poco 
poco Bubali ta bin hasi e 
wega 2-2 door di un go- 
laso di Edmar “Macho” 
Tromp for di pafo di doel- 
gebied grandi. 
segundo tempo a start 
Bubali mandando Polis 
Shaba zuid un wega basta 
pareuw duro ambos ban- 
da cu a sigui trascuri cu 
tur dos chens pa goal. Na 
final di e partido den extra 
tempo Bubali ta bai ariba 
3-2 door di Jean-Luc Odu- 
ber cu a keda forsa e huga- 
da riba linia keda bin aden 
defensa ta hasi un fayo y 
Jean-Luc ta sigui forsa e 
hugada y no ta perdona y 
ultimo ta los un tiro cu ta 
termina den e goal di vic- 
toria. Asina tambe partido 
ta termina 3-2 na fabor 
di S.V. Bubali cu ta lidera 
e clasico di Noord. Cu e 
victoria S.V. Bubali ta ac- 
tualmente cu 9 punto na 
segundo lugar. 
Diasabra awor 04 Novem- 
ber pa 6:30pm na Com- 
pleho 
Deportivo 
Frans 
Figaroa S.V. Bubali ta topa 


RCA Cara Cara den fecha 
05, di e campeonato di 
AVB 2023-2024. RCA ta 
bin di un derota for di S.V. 
Britannia 0-1 y Bubali ta 
bin di un victoria. Diasa- 
bra awor tur cos ta mus- 
tra cu e ta bai den un solo 
direccion asina ta nos ta 
hasi un jamada grandi na 
nos HUNGADOR nr. 11 pa 
yega Stadion Frans Figa- 
roa diasabra awor trem- 
pan. S.V. Bubali ta bai ta 
Home, nos porta di entra- 
da ta bandi nort. Porta ta 
habri 5:30pm Bubali Fans 
Yega pa nos apoya nos 
muchanan Bubali Yega..., 
nos ta pone AMBIENTE 
!!! 


S.V. Bubali ta topa RCA CARA 


CARA Fecha 05… 

final di e partido den extra 



No drenta y no bira miembro 
di nan asambleanan satanico. 


No haci huramentonan na sa- 
tanas. Bijbel ta bisa, Mateo 5: 
33 – 37; “Mescos tambe boso 
a tende cu ta bisa na boso an- 
tepasadonan: Lo bo no hura 
falso, ma lo bo tene bo hura- 
mento den Cara di Senjor. Ma 
AMI ta bisa boso, pa no hura 
pa ningun motibo, ni pa Cie- 
lo, pasobra Cielo ta trono di 
Dios. No hura ni pa tera, pa- 
sobra esaki ta banki di Su pi- 
anan, ni pa Herusalem, paso- 
bra esaki ta e ciudad di e gran 
Rey. Tampoco pa bo cabes, 
pasobra bo no por haci nin- 
gun draachi di bo cabei preto 
ni blanco. Laga bo si ta si y 
bo no ta no. Tur loke bo pone 
acerca ta bini di satanas.” Es- 
nan den organisacion, nan 
ta nenga cu Cristo-Hesus ta 
Senjor y Salbador y nan ta 
bay na nan mes destino riba 
nan mes manera. Bijbel ta 
bisa, Huan 14: 6 ; “Hesus ta 
contesta: AMI ta caminda, 
berdad y bida. 


Ningun hende no ta yega cer- 
ca Tata, sino pa medio di Mi.” 
Esnan den organisacionnan, 
nan ta ignora e Bijbel di Dios. 
Bijbel ta bisa, 2Timotheo 3: 
16 y 17; “Tur loke ta para scir- 
bi den Scritura, a keda inspi- 
ra pa Dios y ta util pa instrui, 
refuta, coregi y pa educa hen- 
de pa husticia, pa un homber 
di Dios sea perfecto, comple- 
tamente prepara pa tur bon 
obra.” Esnan den organisa- 
cion, nan ta adora diferente 
diosnan pagano. Bijbel ta bisa 
den Exodo 34: 14; “No adora 
ningun otro dios, pasobra 
Senjor ta un Dios celoso y E 
no ta tolera ningun otro dios. 
P’esey no cera ningun comb- 


enio cu e habitantenan di e 
paise y.” Den e di Prome Man- 
damento di Dios ta bisa: “Di 
stima y adora bo Senjor y bo 
Dios di henter bo curason, di 
henter bo alma, di henter bo 
sintir, di henter bo ser y mas 
cu tur cos den mundo.” Esnan 
den organisacion, nan ta ne- 
nga di menciona e nomber di 
Hesus den nan asamblea. Bij- 
bel ta bisa den Phillipensenan 
2: 10 y 11; “Pa cu den Nomber 
di Hesus tur rudia lo dobla, di 
habitantenan Celestial, habi- 
tantenan terenal y spiritonan 
infernal y tur lenga lo profesa 
na honor di Dios Tata; Hesu- 
Cristo ta Senjor.” 
Na esnan den organisacion 
cu ta haci pactonan satanico 
y nan ta wordo marca riba 
curpa cu e number 666. Den 
Bijbel ta bisa den Apocalipsis 
14: 9 – 11; “E di tres Angel a 
sclama na boz halto: Kende 
cu adora e bestia y su ima- 
gen y laga pone e marca riba 
su frenta of su man, esun ey 
lo bebe di e binja di Dios Su 
rabia, cu ta prepara puro den 
copa di Su ira y lo e keda tor- 
menta cu candela y zwavel di- 
lanti di Angelnan, Santonan y 
di E Lamchi. Y huma di nan 
tormento ta subi bay halto 
den siglo di siglonan. 


Ni di dia, ni anochi nan no 
tin sosiego na esnan cu ta 
adora e bestia y su imagen y 
kende cu ta acepta e marca 
di su nomber.” Bijbel ta bisa 
den 1 Corinthionan 10: 21 y 
22; “Boso no por bebe for di 
copa di Senjor y tambe for di 
copa di demonionan, boso no 
por participa na mesa di Sen- 
jor y tambe na mesa di demo- 
nionan. Acaso boso kier pro- 
voca Senjor? Bosonan ta mas 
fuerte cun’E? 


no drenta den ninGun 


orGanisaCionnan 
sataniCo 


Cu inmenso tristesa na nos curason, pero conforme cu boluntad di Papa Dios, 
nos ta anuncia fayecimento inespera di nos kerido tata, ruman y omo stima: 


Englo Eufracio Dubero 
mihor conoci como “Fenchi” 
Un gran futbolista di Club Estrella 
2-10-1941 - 29-10-2023 


1+ Esposa y mama di su yiunan: 
†Dilia Elena Dubero-de Rass 


Yiunan: 
Marlon Dubero y Andreina Wever 
Sheila y Anthony Giel-Dubero 
Astrid Dubero 


Suegro: †Charlie Rass 
Suegra: †Mama Alicia de Rass-Donado 


2+ Esposa: †Beatrice Alan Lue y famia 


Rumannan: 
†Aida Dubero-van der Biezen y famia 
†Elsa Geerman-Dubero y famia 
†Frido Dubero y famia 
Lucia Dubero y famia 
†Betico Dubero y famia 
†Melindo Dubero y esposa 
†Mena Dubero y famia 
Eddy Kelly y famia 


Cuñanan: 
†Imelda de Rass-Donado y famia 
†Alicia de Rass-Donado y famia 
y demas famia na Colombia 


Tur subrina- y subrinonan, prima- y primonan cu Fenchi a stima. 
Demas famia: 
Dubero, Ridderstap, Rass, Donado, Jinette, Wever, Giel, Lue, Van der Biezen, 
Ras, Rasmijn, Geerman, Arends, Boekhout, Loopstok, Feliciana, Croes, Semerel, 
Kelly, Van Trigt, Carolina, famia Stelt 
, 
Garcez-Ripoll, Fernandes-Orfao, Quant-Arrindell y Faneite, 
y tur demas famia, amigo- y conocirnan na Aruba y den exterior. 


Su ekipo di futbol di Club Estrella. 
Su ex-coleganan di Maduro & Sons Aruba, Biblioteca Nacional Aruba y 
Archivo Nacional Aruba. 


Danki na e team di Cas di mi Chepa pa e cuido y cariño brinda. 
Un danki special na e team di Dr. Horacio Oduber Hospital piso B4 
pa e cuido y atencion ricibi. 


Acto di despedida y entiero lo tuma lugar diamars, 7 di November 2023 di 1’or 
pa 4’or na Misa Inmaculada Concepcion na Santa Cruz pa despues sigui pa San- 
tana Catolico Santa Maria na Santa Cruz. 


Nos ta pidi disculpa si den nos momento di tristesa nos por a lubida di 
menciona algun nomber di famia. 


Ta lamenta cu despues di entiero nos no ta ricibi bishita di condolencia na cas. 


“Pa lo ta semper den nos curason” 

Den Bijbel Genesis 19: 
1-23; 
E dos angelnan a jega na 
e ciudad di Sodoma atar- 
decer. Lot tabata sinta na 
e entrada di e ciudad. Ora 
Lot a mira e angelnan, 
el a lanta bai ricibinan 
y a hinka rudia y a buig 
te na suela. I a bisa nan: 
“Sea asina bon di bin pasa 
anochi na mi cas. Mayan 
mainta trempan, boso por 
sigi boso caminda.” Nan 
a bisa: “No, nos lo pasa e 
anochi na plaza.” 
Pero Lot a insisti tanto, cu 
nan a sigi Lot na su cas, 
na unda Lot a prepara un 
bon cuminda pa nan y a 
traha pan sin zuurdeeg y 
nan a come. 
Pero prome cu nan tabata 
bai drumi, tur e homber- 
nan di Sodoma, sin excep- 
cion di hobennan y anci- 
anonan, nan a rondona e 
cas. Nan a jama Lot y a 
bis’e: “Na unda e homber- 
nan ta, cu a jega bo cas 
anochi? Sakanan afo, pa 
nos tene relacion sexual 
cu nan.” Lot a sali y seran- 
do e porta a bisanan: “Mi 
ta roga boso mi ruman- 
nan, no comete tal maldad 
aki.” Pero nan a responde: 
“Hala un banda, bo a bini 
como estranhero y bo kier 
actua como huez. Awor 
nos lo bai trata’bo peor cu 
e otronan.” 
Nan a pusha Lot un ban- 
da y nan a cuminsa kibra 
e porta pa drenta. Pero e 
dos angelnan cu tabata 
para na e porta, a haci tur 
di nan bira ciego, desde di 


e mas hobennan te hasta 
di e mas ancianonan y nan 
tur no por a mira mas. 
E dos angelnan a bisa Lot: 
“Bo tin di sali for di e ciu- 
dad aki, tuma bo yiunan y 
tur loke ta pertenece bo. 
Nos ta bai destrui e ciu- 
dad aki, pues ta hopi ta e 
kehonan pisa tin contra di 
e habitantenan di Sodoma 
y a jega te na Dios. Y Dios 
a manda nos pa destrui 
el’e. Solo a caba di sali, ora 
Lot y su famia a jega Soar. 
E ora ey Dios a laga jobe 
riba Sodoma y Gomorra, 
candela y asufre, cu a bini 
for di cielo. Y asina Dios a 
destrui e dos ciudadnan 
grandi cu tur su habitan- 
tenan, henter e region y 
cu tur loke tabata crese 
eynan.” 
Awor por comprende, cu 
e dos ciudadnan grandi 
di Sodoma y Gomorra 
tabata habita pa homo- 
sexualnan, 
lesbiananan 
y bisexualnan etc. Tur e 
hombernan di Sodoma in- 
cluyendo hobennan y an- 
cianonan a rondona e cas 
di Lot y nan a bisa Lot: 
“Na unda e hombernan ta, 
cu a jega bo cas anochi? 
Sakanan afo, pa nos tene 
relacion sexual cu nan. Y 
Lot a bisanan: “Mi ta roga 
boso, no comete tal mal- 
dad aki.” 
E maldad aki cu Lot a 
bisa, ta e pikanan di de- 
shonesto y di inmoralidad 
na unda cu nan ta deshon- 
ra nan curpa den e mesun 
sexo, cu ta oral y anal sex. 
P’esey, akinan no ta trata 
di libertad di expresion, 
akinan no ta trata di de- 
scriminacion, akinan no 
ta trata di referendum, 
akinan no ta trata di 
union civil, akinan no ta 
trata di derechonan hu- 
mano, akinan no ta trata 
di igualdad etc. 
Pero akinan ta trata, cu e 
palabranan di Dios mes- 
ter wordo cumpli y res- 


peta y cu e Leynan di Dios 
mester wordo obedece. 
Dios Tata ta bisa den Bi- 
jbel Levitico 18: 22 ; “Lo 
bo no tin relacion sexual 
cu un homber manera cu 
sa haci cu un muher, esey 
ta algo abominabel.” 
Tambe Dios Tata ta bisa 
bon cla den Bijbel Le- 
vitico 20: 13 ; “ E homber 
cu drumi cu un homber 
manera ta drumi cu un 
muher, nan dos ta comete 
actonan repugnante, nan 
dos lo muri y nan sanger 
lo cai riba nan.” 
Condenacion, 
Bijbel 
1 
Corinthionan 6: 9 -10; 
“Bosonan no sabi cu es- 
nan cu ta comete inhusti- 
cia, nan lo no drenta den 
e Reino di Dios? No ganja 
boso mes! Na esnan cu ta 
bishita e prostitutanan, 
na esnan cu ta adora di- 
osnan falso, na esnan cu 
ta comete adulterio, na 
esnan cu ta haci relacion 
sexual prohibi, na esnan 
kibradornan 
di 
matri- 
monio, na esnan homo- 
sexualnan, na esnan cu ta 
drumi cu homosexual, na 
e abusadornan di hoben- 
nan, na e ladronnan, na 
e golosnan pa plaka, na 
e alcoholiconan, na e ca- 
lumniadornan, na e gan- 
jadornan, ningun di nan 
lo no drenta den e Reino 
di Dios.” 


Awor, e hendenan di Sod- 
oma y Gomorra, ta nace 
nan a nace homosexual, 
lesbiana etc. of ta bira nan 
a bira asina pa motibo di 
e mal pasionnan di sata- 


nas? Awor, ta cua di e ley- 
nan boso kier bin pone, 
e ley di satanas pa hende 
wordo condena den fierno 
of e ley di Dios pa hende 
drenta Gloria? 


VALIDO TE DIABIERNA 03 DI NOVEMBER 2023, 
18:00 ORA 


TEMPO: 
AWE TARDI Y AWE NOCHI: PARCIALMENTE 
NUBLA Y GENERALMENTE SECO 
DEN MARDUGA Y MAYAN: PARCIALMENTE 
NUBLA CU UN AWACERO BREVE 


TEMPERATURA MAXIMO 32 GRADO CELSIUS 
TEMPERATURA MINIMO 27 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 33 PA 44 GRADO CEL- 
SIUS 
UV INDEX: 12 
1 TE 3 MM; LOCALMENTE ESAKI POR TA DIFE- 
RENTE. 


REGISTRACION DI TEMPERATURA (GRADO 
CELSIUS) Y 
AWACERO (MM) DEN ULTIMO 24 ORA (8’AM PA 
8’AM): 


AIRPORT : MAX 30 / MIN 24 / 11.8 MM 
WESTPUNT: MAX 30 / MIN 24 / 12.6 MM 
STA ROSA: MAX 31 / MIN 25 / 12.2 MM 


PRONOSTICO DI TEMPO PA PROXIMO 3 DIAN- 
AN: 
PARCIALMENTE NUBLA CU UN AWACERO 
BREVE. 
BIENTO LO TA FOR DI DIRECCION GENERAL- 
MENTE 
OOST Y MODERA TE BASTA FUERTE, POSIBLE- 
MENTE 
FUERTE DEN RAFAGA; TEMPERATURA (GRADO 
CELSIUS) 
MAX / MIN LO TA: 32 / 27 


E MOTIBO CU DIOS TATA A DESTRUI E DOS 


CIUDADNAN GRANDI DI SODOMA Y GOMORRA 

Minister Geoffrey Wever tabata 
tin e oportunidad pa bishita y 
inspecciona e edificio den pleno 
renobacion den Oranjestraat (pa- 
riba di ex - Inter Bank). 


E edificio monumental aki lo aca- 
para e departamento nobo di go- 
bierno, esta e Aruba Fair Trade 
Authority (AFTA), cual su tarea 
principal lo ta pa percura pa com- 
petencia husto y proteccion di 
consumidor. 


Minister 
Geoffrey 
Wever 
ta 
contento cu pronto AFTA lo 
muda pa un edificio renoba na 
Oranjestraat, den centro di Oran- 
jestad y cerca di Caya G. F. Betico 
Croes. Durante un bishita na e 


sitio di construccion, el a con- 
stata cu e progreso ta conforme 
cu e plan y ta spera pa keda cla pa 
cuminsamento di december e aña 
aki. 


"E renovacion ta un otro parti cru- 
cial di nos plan pa duna nos cen- 
tro di ciudad mas bida y dinamis- 
mo," Minister Wever a menciona. 
"Ta un paso importante den nos 
vision pa revitalisa e curason di 
Oranjestad." 


Minister Wever ta gradici tur e 
trahadornan y organisacionnan 
involucra pa nan esfuerso y dedi- 
cacion y ta mira adelante pa e im- 
pacto positivo cu e proyecto lo tin 
riba e comunidad y economia lo- 


cal den centro di ciudad. 


“E mudansa di AFTA pa centro di 
ciudad ta refleha e compromiso 


di gobierno pa fortalece e desar- 
oyo urbano sostenibel y pa stim- 
ula crecemento economico den e 
area”, minister Wever ta termina. 


Minister Geoffrey Wever: 
Oficina di Aruba Fair Trade Authority (AFTA) tambe lo 
establece su mes den centro di Oranjestad 


